# 6.0 Strategi

# 6.1 Strategi 2024-2028

Juventes strategi er et dokument som sier noe om hva Juvente skal jobbe med og fokusere på i en periode på 3-4 år. Men like viktig så forteller den oss også hva vi ikke trenger å fokusere på. Den hjelper oss å holde fokus på riktig plass.

* *Se vedlegg 2 for Strategien 2025-2028*
* *Se vedlegg 3 for Strategien 2025-2028 enkelt forklart på 1-2-3*
* *Nåværende strategi 2024-2028 kan leses her:* [*https://juvente.no/wp-content/uploads/2024/09/Strategi-2024-2028.pdf*](https://juvente.no/wp-content/uploads/2024/09/Strategi-2024-2028.pdf)
* *Nåværende strategi 2024-2028 kan leses her: <https://juvente.no/wp-content/uploads/2024/09/Strategi-2024-2028.pdf>*

**Hva er en strategi?**

Å ha en strategi er som å ha et kart når du skal på tur. Målet er stedet du vil komme fram til, og strategien er veien du velger for å komme dit. Kanskje du vil gå den raskeste ruta, eller kanskje du velger en vei med fine utsikter. Uansett hjelper strategien deg å holde retningen, ta gode valg underveis og komme fram dit du vil.

**Hvorfor behov for å spisse strategien?**

Juvente har fått profesjonelt hjelp utenifra og resultatet er en tydelig anbefaling om å spisse strategien allerede i år. Vi gjør i dag mange ting, og sprer oss tynt utover mange områder. Dette krever mye av både medlemmer, frivillige og ansatte. Vi ønsker å legge opp til at vi i hele organisasjonen prioriterer de aller viktigste tingene, slik at det blir enklere å vite hvem vi er, hva vi står for og hvorfor det er viktig at Juvente eksisterer.

En tydeligere strategi skal føre til:

1. ***Å spisse vår unike rolle:***Det finnes mange ungdoms- og interesseorganisasjoner. For at du skal velge oss, må vi vise hvordan akkurat vi fyller et behov ingen andre dekker. Forslaget til ny strategi former vår unike stemme og gjør oss uunnværlige.
2. ***Klar retning, slik vet du hvorfor du er med:***
I dag opplever mange medlemmer at det er uklart hva vi faktisk står for. Når vi sammen definerer kjernesakene våre, får du en enkel grunn til å si “ja, dette vil jeg være en del av”. Uten tydelighet sliter vi med å rekruttere og beholde medlemmer, og uten medlemmer finnes ikke organisasjonen.
3. ***Prioritere det viktigste, så slipper vi å gjøre alt på én gang:***Vi har mange ideer, men for å oppnå reell gjennomslagskraft må vi lande på noen få, viktige kjerneområder. Når du ser at vi vet hva vi prioriterer, er det lettere å engasjere seg, enten du har tid til å delta på en aktivitet i måneden eller vil drive lokallag.

**Prosperastiftelsen**

Juvente har fått hjelp fra [prosperastiftelsen.no/](https://prosperastiftelsen.no/), som gir bort gratis kompetanse til frivillige organisasjoner. Hjelpen vi har fått helt gratis av pro-bono konsulentene tilsvarer en verdi på 500 000 kr. Teamet fra Prosperastiftelsen kommer fra både offentlig og privat næringsliv og har lang erfaring i mange deler av samfunnet, både med strategiarbeid, innsikt, analyser og ungdomsarbeid.

Sentralstyrets innstilling: Strategien for 2025 – 2028 vedtas.